section_heading: Životopis
paragraph_text: Još kao osamnaestogodišnjak Kiske je pozvan da se pridruži tada već svjetski uspješnom power metal sastavu Helloween, čiji je frontman u to vrijeme bio Kai Hansen. Hansen je imao poteškoća s istodobnim sviranjem i pjevanjem, pa je zaključio da je potrebno naći novog pjevača. Smatrali su da je mladost Michaela Kiskea prilično impresivna; on je, s druge strane, isprva odbio, da bi se kasnije predomislio. Michael Kiske pridružio se skupini 1987. i s njom snimio album Keeper of the Seven Keys, Part 1, koji se smatra jednim od najboljih albuma Helloweena i prekretnicom u stvaranju žanra power metala. Nakon toga objavili su i Keeper of the Seven Keys, Part 2, Pink Bubbles Go Ape te Chameleon. Posljednja dva albuma doživjela su komercijalnu propast i rezultirali su Kiskeovim odlaskom iz grupe.